Porada o bezpečnom kombinovaní liekov Quarelin a Panadol duo pri bolestiach hlavy
Dobrý deň prajem,
prosím Vás mám predpísaný liek Quarelin podľa potreby na bolesti hlavy a môžem ak ráno užijem Quarelin užiť cez deň Panadol duo,keď cítim boleť hlavy  ?Poraďte mi ešte voľnopredajné analgetim od bolesti hlavy šetrné k žalúdku.
Ďakujem za Vašu radu.
Dobrý deň,
ďakujeme za Vašu otázku.
Pri nedostatočnom účinku Quarelinu je možné podať liek Panadol Duo najskôr po 4-6 hodinách. Z hľadiska zníženia rizika žalúdočných nežiadúcich účinkov je vhodné miesto lieku Panadol Duo užiť liek najlepšie s obsahom samotného paracetamolu (napríklad Panadol Novum).
Prajem pekný zvyšok dňa.
S pozdravom
PharmDr. Veronika Kiabová